MUNICIPIUL SATU MARE

CABINET VicepRIMAR

Nr. 44677/21.07.2025

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”radierea din CF 189141 Satu Mare a imobilului casă înscris la poziția A1.1.”

În susținerea căruia formulez prezentul

**REFERAT DE APROBARE**

Pentru a se putea actualiza datele cadastrale ale imobilului înscris în CF nr. 189141 Satu Mare (CF vechi nr.5178 Satu Mare), având nr. top 884/3, este necesară adoptarea unei hotărâri prin care să se dispună OCPI Satu Mare, radierea casei de locuit, de sub A1.1., întrucât aceasta nu mai există efectiv, fapt pentru care am inițiat prezentul proiect de hotărâre.

Prin Sentința civilă nr. 5386/30.09.2008 pronunțată în dosar nr. 3631/296/2008 de către Judecătoria Satu Mare, s-a constatat că Municipiul Satu Mare a dobândit dreptul de proprietate asupra terenului înscris în CF vechi nr.5178, ca efect al prescripției achizitive. Astfel Municipiul Satu Mare, a devenit proprietar asupra suprafeței de teren de 432 mp din CF nr. 5178 Satu Mare, nr. cad. 884/2, asupra suprafeței de teren de 379 mp înscrisă în CF nr. 5178 Satu Mare nr. cad. 884/3, asupra suprafeței de teren de 45 mp înscrisă în CF nr.5178 nr. cad. 884/4 și asupra suprafeței de teren de 22 mp înscrisă în CF nr.5178 Satu Mare nr. cad. 884/6.

Deși în cuprinsul hotărârilor judecătorești anexate prezentei, se face trimitere la extrasul de carte funciară actualizat, nu se menționează nimic cu privire la imobilele casă de sub A1.2 și A1.3., fapt pentru care putem concluziona că acestea nu existau nici la momentul introducerii acțiunii, și nici în prezent, iar acest lucru este confirmat și prin Certificatul de radiere a construcției nr. 44494/18.07.2025 a Biroului Finalizări Construcții.

Urmare a celor prezentate mai sus, propun spre analiză şi aprobare Consiliului local al Municipiului Satu Mare prezentul proiect de hotărâre.

 **INIȚIATOR PROIECT,**

Viceprimar

 Băbțan Raul-Gabriel

cj.Corina Mihaela Șereș/2ex